Document ID: 31992R3956

ΚΑΝΟΝΙΣΜΟΣ (Ευρατόμ) αριθ. 3956/92 ΤΗΣ ΕΠΙΤΡΟΠΗΣ της 21ης Δεκεμβρίου 1992 σχετικά με τη σύναψη από την Ευρωπαϊκή Κοινότητα Ατομικής Ενέργειας συμφωνίας για την ίδρυση διεθνούς κέντρου επιστήμης και τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργούντων ως ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
Εκτιμώντας:
ότι η συμφωνία για την ίδρυση διεθνούς κέντρου επιστήμης και τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργούντων ως ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας υπογράφηκε στις 27 Νοεμβρίου 1992 7 ότι, με την απόφαση της 14ης Δεκεμβρίου 1992, το Συμβούλιο ενέκρινε την εν λόγω συμφωνία από την Επιτροπή εξ ονόματος της Ευρωπαϊκής Κοινότητας Ατομικής Ενέργειας 7
ότι η συμφωνία πρέπει να συναφθεί εξ ονόματος της Ευρωπαϊκής Κοινότητας Ατομικής Ενέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εγκρίνονται εξ ονόματος της Ευρωπαϊκής Κοινότητας Ατομικής Ενέργειας η συμφωνία για την ίδρυση διεθνούς κέντρου επιστήμης και τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργούντων ως ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας, καθώς και η δήλωση της Κοινότητας.
Τα κείμενα της συμφωνίας και της δήλωσης επισυνάπτονται στην παρούσα απόφαση (1).
Άρθρο 2
Ο Πρόεδρος της Επιτροπής προβαίνει, εξ ονόματος της Ευρωπαϊκής Κοινότητας Ατομικής Ενέργειας, στην κοινοποίηση που προβλέπεται στο άρθρο XVIII της συμφωνίας.
Άρθρο 3
Το Συμβούλιο και η Επιτροπή χωριστά, ορίζουν αντιπρόσωπο της Κοινότητας στο διοικητικό συμβούλιο σύμφωνα με το άρθρο IV σημείο Γ της συμφωνίας.
Άρθρο 4
Το διεθνές κέντρο επιστήμης και τεχνολογίας έχει καθεστώς νομικού προσώπου και απολαύει της ευρύτερης νομικής προσωπικότητας που αναγνωρίζεται στα νομικά πρόσωπα που υπάγονται στο κοινοτικό δίκαιο και, ειδικότερα, έχει δικαίωμα να συνάπτει συμβάσεις, να αποκτά και να διαθέτει ακίνητη και κινητή περιουσία και να παρίσταται ως διάδικος ενώπιον των δικαστηρίων.
Άρθρο 5
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1992.

Labels: 5
7
13
18
15